Apstiprināti

ar Kuldīgas novada domes

2024. gada 25. aprīļa sēdes lēmumu

(protokols Nr. 5, p. 87.)

PAŠVALDĪBAS NEKUSTAMO ĪPAŠUMU

### “Sildegas” – 1, Rudbāržu pagastā, Kuldīgas novadā,

### “Sildegas” – 2, Rudbāržu pagastā, Kuldīgas novadā,

IZSOLES NOTEIKUMI

ZIŅAS PAR IZSOLĒ PIEDĀVĀTO NEKUSTAMO ĪPAŠUMU

1. Izsolē tiek piedāvāti pašvaldības nekustamie īpašumi:
   1. **“Sildegas” – 1, Rudbāržu pagastā, Kuldīgas novadā**, kadastra Nr. 62829000063:
   * Īpašuma tiesības nostiprinātas Kuldīgas novada pašvaldībai, Alsungas pagasta zemesgrāmatas nodalījuma Nr. 186-1.
   * Dzīvokļa īpašuma sastāvā ir divistabu dzīvoklis ar platību 36,1 m2, kopīpašuma 361/2638 domājamās daļas no daudzdzīvokļu dzīvojamās mājas ar kadastra apzīmējumu 62820120028001, garāžas-pagraba ar kadastra apzīmējumu 62820120028002, šķūņa ar kadastra apzīmējumu 62820120028003, šķūņa ar kadastra apzīmējumu 62820120028004, šķūņa ar kadastra apzīmējumu 62820120028005, šķūņa ar kadastra apzīmējumu 62820120028006, šķūņa ar kadastra apzīmējumu 62820120028007 un zemes vienības ar kadastra apzīmējumu 62820120028.
   * dzīvoklis atrodas Kuldīgas novada Rudbāržu pagastā, 2 km attālumā no Rudbāržu ciema un autoceļa A9 Rīga - Liepāja. Attālums līdz Skrundai 10 km, Kuldīgai 47 km, Liepājai 58 km.

|  |  |  |
| --- | --- | --- |
| **Dzīvokļa apraksts** | | |
| Istabu skaits | Stāvs | Platība, m2 |
| 2 | 1 no 2 | 36,1 |
| *Dzīvokļa izvietojums ēkā:* | | |
| Dzīvoklis atrodas ķieģeļu mūra ēkas pirmajā stāvā, ēkas ziemeļrietumu pusē. | | |
| *Labiekārtojums:* | | |
| Dzīvoklim ir 220V elektroapgāde, pievadīta ūdensapgāde, vietējā plīts apkure | | |
| *Plānojums:* | | |
| Dzīvokli veido divas istabas (viena istaba izolēta), virtuve un vējtveris. | | |
| *Dzīvokļa tehniskā stāvokļa raksturojums:* | | |
| Dzīvokļa telpu apdare tiek pieņemta kā sliktā tehniskā/vizuālā stāvoklī. Dzīvoklis ilgstoši nav apdzīvots. Remonts tajā nav veikts. Apdares materiāli nolietojušies. Grīdas segumi – koka dēļu grīdas, pārklātas ar krāsotām preskartona plāksnēm, nolietojušās. Logi – stiklojums koka rāmjos, sliktā stāvoklī. Istabās apdare nolietojusies. Virtuvē ir ievilkts aukstais ūdens (krāns, izlietne), bet kanalizācijas izvada nav. Virtuvē ir plīts, istabās krāsnis, to tehniskais stāvoklis precīzi nav zināms, pēc vizuālās apsekošanas, šķiet, jāremontē. Sanitārās telpas dzīvoklī nav izbūvētas, jāizmanto koplietošanas ateja ēkas gaitenī. Dzīvoklis bez remonta nav apdzīvojams. Kopumā dzīvokļa tehniskais/kosmētiskais stāvoklis tiek pieņemts kā slikts (neapmierinošs). | | |

* + Saskaņā ar VZD kadastra datiem nekustamā īpašuma īpašumu “Sildegas” – 1, Rudbāržu pagastā, Kuldīgas novadā, kadastrālā vērtība uz 01.01.2024. ir 712,00 EUR (septiņi simti divpadsmit *euro,* 00centi).
  1. **“Sildegas” – 2, Rudbāržu pagastā, Kuldīgas novadā**, kadastra Nr. 62829000072:
  + Īpašuma tiesības nostiprinātas Kuldīgas novada pašvaldībai, Rudbāržu pagasta zemesgrāmatas nodalījuma Nr. 186-2.
  + Dzīvokļa īpašuma sastāvā ir trīs istabu dzīvoklis ar platību 58,7 m2, kopīpašuma 587/2638 domājamās daļas no daudzdzīvokļu dzīvojamās mājas ar kadastra apzīmējumu 62820120028001, garāžas-pagraba ar kadastra apzīmējumu 62820120028002, šķūņa ar kadastra apzīmējumu 62820120028003, šķūņa ar kadastra apzīmējumu 62820120028004, šķūņa ar kadastra apzīmējumu 62820120028005, šķūņa ar kadastra apzīmējumu 62820120028006, šķūņa ar kadastra apzīmējumu 62820120028007 un zemes vienības ar kadastra apzīmējumu 62820120028.
  + dzīvoklis atrodas Kuldīgas novada Rudbāržu pagastā, 2 km attālumā no Rudbāržu ciema un autoceļa A9 Rīga - Liepāja. Attālums līdz Skrundai 10 km, Kuldīgai 47 km, Liepājai 58 km.

|  |  |  |
| --- | --- | --- |
| **Dzīvokļa apraksts** | | |
| Istabu skaits | Stāvs | Platība, m2 |
| 3 | 1 no 2 | 58,7 |
| *Dzīvokļa izvietojums ēkā:* | | |
| Dzīvoklis atrodas ķieģeļu mūra ēkas pirmajā stāvā, ēkas dienvidrietumu pusē. | | |
| *Labiekārtojums:* | | |
| Dzīvoklim ir 220V elektroapgāde, vietējā plīts apkure. | | |
| *Plānojums:* | | |
| Dzīvokli veido trīs istabas (divas izolējamas), gaitenis un virtuve. | | |
| *Dzīvokļa tehniskā stāvokļa raksturojums:* | | |
| Dzīvokļa telpu apdare tiek pieņemta kā sliktā tehniskā/vizuālā stāvoklī. Dzīvoklis ilgstoši nav apdzīvots. Remonts tajā nav veikts. Apdares materiāli nolietojušies. Grīdas segumi – koka dēļu grīdas, pārklātas ar krāsotām preskartona plāksnēm, nolietojušās. Logi – istabā Nr. 4 un Nr. 5 ielikti PVC pakešu logi, pārejās telpās stiklojums koka rāmjos, sliktā stāvoklī. Istabās apdare nolietojusies. Telpas Nr. 2 (virtuve) un Nr. 3 (istaba) nebija iespējams apsekot, jo durvis aiznaglotas, tām priekšā preskartona plāksnes, veroties pa logiem, iespējams secināt, ka abas telpas ir sliktā stāvoklī. Telpā Nr. 1 (gaitenis) uzstādīta metāla korpusa plīts, bet starp telpām Nr. 4 un Nr. 5 ir krāsns. Ūdens apgāde un kanalizācija dzīvoklī netika konstatēts. Sanitārās telpas dzīvoklī nav izbūvētas. Dzīvoklis bez remonta nav apdzīvojams. Kopumā dzīvokļa tehniskais/kosmētiskais stāvoklis tiek pieņemts kā slikts (neapmierinošs). | | |

* + Saskaņā ar VZD kadastra datiem nekustamā īpašuma īpašumu “Sildegas” – 2, Rudbāržu pagastā, Kuldīgas novadā, kadastrālā vērtība uz 01.01.2024. ir 857,00 EUR (divi astoņi simti piecdesmit septiņi *euro,* 00centi).

1. Dzīvokļa īpašumus “Sildegas” – 1 un “Sildegas” – 2, Rudbāržu pagastā, Kuldīgas novadā (turpmāk - izsolāmais objekts) var apskatīt darba dienās, iepriekš piezvanot un vienojoties par apskates laiku ar Rudbāržu pagasta pārvaldes vadītāju Ilonu Rītiņu, tālrunis +371 26665663.
2. Papildus ziņas par izsolāmo objektu ir iespējams saņemt, nosūtot pieprasījumu uz e-pastu *dome@kuldiga.lv* vai pa tālruni 63350143.

Izsoles veids, maksājumi un samaksas kārtība

1. Izsoles mērķis un veids – pārdot nekustamu īpašumu elektroniskā izsolē ar augšupejošu soli (turpmāk – tekstā izsole).
2. Maksāšanas līdzekļi - 100% eiro.
3. Nekustamā īpašuma izsoles sākuma cena (nosacītā cena) **3100,00 EUR** (trīs tūkstoši viens simts *euro,* 00centi).
4. Izsolāmā objekta cenas paaugstinājums izsoles gaitā (solis) –50,00 EUR.
5. Drošības nauda (nodrošinājums) – 10% no nosacītās cenas – 310,00 EUR.
6. Personai, kura vēlas piedalīties izsolē, **līdz 2024. gada 28. maija plkst. 23:59** jāiemaksā Kuldīgas novada pašvaldības pamatbudžeta kontā: Kuldīgas novada pašvaldība, reģ. Nr. 90000035590, AS “SEB banka”, kods UNLALV2X, konts LV26UNLA0011001130401, norādot: “*“Sildegas” 1 un 2, Rudbāržu pag., izsole”* nodrošinājums 10% apmērā no izsolāmā objekta nosacītās cenas 310,00 EUR un, izmantojot elektronisko izsoļu vietni, jānosūta lūgums izsoles rīkotājam autorizēt to dalībai izsolē. Papildus jāveic dalības maksas 20,00 EUR apmērā apmaksa saskaņā ar elektroniskajā izsoļu vietnē elektroniski izrakstīto rēķinu.

*!!! Dalības maksa tiek veikta uz Valsts kases kontu un tiek apstrādāta tikai darba dienās Valsts kases darba laikā un rēķini/pakalpojumi tiek apstiprināti tikai pēc naudas ienākšanas rēķinā norādītajā kontā. Līdz ar to iesakām maksu veikt savlaicīgi vismaz 2 darbdienas pirms izsoles beigu datuma.*

1. Nodrošinājums uzskatāms par iesniegtu, ja attiecīgā naudas summa ir ieskaitīta izsoles noteikumos norādītajā bankas kontā.
2. Samaksas nosacījumi par nosolīto objektu: piedāvātā augstākā summa, atrēķinot iemaksāto nodrošinājumu (310,00 EUR) jāsamaksā par nosolīto nekustamo īpašumu **1 (viena) mēneša** laikā pēc 40.punktā noteiktā paziņojuma saņemšanas dienas vai **2 (divu) nedēļu** laikā pēc 40.punktā noteiktā paziņojuma saņemšanas dienas, ieskaitot iemaksāto nodrošinājumu (310,00 EUR), iemaksā 25% no nosolītās cenas un iesniedz Kuldīgas novada pašvaldībai iesniegumu un maksājuma uzdevumu ar lūgumu atlikušo maksājumu veikt termiņā, kas nav ilgāks par pieciem gadiem. Par atlikto maksājumu pircējs maksā sešus procentus gadā no vēl nenomaksātās pirkuma maksas daļas un par pirkuma līgumā noteikto maksājumu termiņu kavējumiem – nokavējuma procentus 0,1 procenta apmērā no kavētās maksājuma summas par katru kavējuma dienu.
3. Nodrošinājums tiek ieskaitīts pirkuma maksā uzvarējušajam dalībniekam, pārējiem dalībniekiem - kredītiestādes kontā, kuras numurs norādīts norēķinu rekvizītos, elektronisko izsoļu vietnē <https://izsoles.ta.gov.lv>. Dalības maksa netiek atgriezta.
4. Visus izdevumus, kas saistīti ar nekustamā īpašuma pirkuma – pārdevuma līguma slēgšanu un reģistrāciju uz pircēja vārda, sedz pircējs.

Izsoles subjekts

1. Par izsoles dalībnieku var kļūt jebkura fiziskā vai juridiskā persona, kurai ir tiesības iegūt Latvijas Republikā nekustamo īpašumu, tanī skaitā, zemi, un kura līdz reģistrācijas brīdim ir iemaksājusi šo noteikumu 8. punktā minēto nodrošinājumu, autorizēta dalībai izsolē, un kurai nav Valsts ieņēmumu dienesta administrēto nodokļu (nodevu) parādu Latvijas Republikā, vai valstī, kurā tas reģistrēts, tajā skaitā, valsts sociālās apdrošināšanas iemaksu parādi, kas kopsummā pārsniedz 150 EUR, kā arī maksājumu (nodokļi, nomas maksājumi utt.) parādu attiecībā pret Kuldīgas novada pašvaldību.
2. Fiziska persona:

* Vārdu, uzvārdu;
* Personas kodu vai dzimšanas datumu (persona, kurai nav piešķirts personas kods);
* Kontaktadresi;
* Personu apliecinoša dokumenta veidu un numuru;
* Norēķinu rekvizītus (kredītiestādes konta numurs, uz kuru personai atmaksājama nodrošinājuma summa);
* Personas papildu kontaktinformāciju – elektroniskā pasta adresi un tālruņa numuru (ja tāds ir).

1. Fiziska persona, kura pārstāv citu fizisku vai juridisku personu, papildus 15. punktā norādītajam, sniedz informāciju par:

* Pārstāvamās personas veidu;
* Vārdu, uzvārdu fiziskai personai vai nosaukumu juridiskai personai;
* Personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;
* Kontaktadresi;
* Personu apliecinoša dokumenta veidu un numuru fiziskai personai;
* Informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
* Informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi);
* Attiecīgās lēmējinstitūcijas lēmumu par nekustamā īpašuma iegādi juridiskajai personai.

1. Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.

Izsoles pretendentu reģistrēšana Izsoļu dalībnieku reģistrā

1. Pretendentu reģistrācija notiek no **2024. gada 8. maija plkst. 13:00** un noslēdzas **2024. gada 28. maijā plkst. 23:59** elektronisko izsoļu vietnē [*https://izsoles.ta.gov.lv*](https://izsoles.ta.gov.lv)uzturētā Izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālajā izdevuma "Latvijas Vēstnesis" tīmekļa vietnē [*www.vestnesis.lv*](http://www.vestnesis.lv)*.*
2. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
3. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu "Par e-izsoļu vietnes dalībnieka dalību konkrētā izsolē" un identificējoties ar vienu no vienotajā valsts un pašvaldību portālā *www.latvija.lv* piedāvātajiem identifikācijas līdzekļiem.
4. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
5. Izsoles organizētājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
6. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
7. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
8. Izsoles pretendents netiek reģistrēts, ja:

* nav vēl iestājies vai ir beidzies pretendentu reģistrācijas termiņš;
* ja nav izpildīti visi šo noteikumu minētie norādījumi;
* konstatēts, ka pretendentam ir izsoles noteikumu minētās parādsaistības;
* fiziskā vai juridiskā persona saskaņā ar spēkā esošajiem normatīvajiem aktiem nevar iegūt savā īpašumā zemi.

1. Izsoles organizētājs nav tiesīgi līdz izsoles sākumam sniegt informāciju par izsoles pretendentiem.
2. Izsoles pretendentam pirms reģistrācijas izsolei ir tiesības iepazīties ar Objekta tehniskajiem rādītājiem - pielikumiem, kuri raksturo pārdodamo Objektu un ir izsoles rīkotāja rīcībā. Izsoles pretendentiem pirms reģistrācijas izsolei ir tiesības ar izsoles rīkotāja atļauju apmeklēt atsavināmo Objektu.

Izsoles norise

1. Paziņojums par izsoli ir jāpublicē elektronisko izsoļu vietnē https://izsoles.ta.gov.lv, Latvijas Republikas oficiālajā izdevumā “Latvijas Vēstnesis”, Kuldīgas novada pašvaldības informatīvajā izdevumā “Kuldīgas Novada Vēstis”, pašvaldības interneta mājaslapā www.kuldiga.lv, izliekams labi redzamā vietā pie attiecīgā nekustamā īpašuma.
2. Izsole sākas elektronisko izsoļu vietnē <https://izsoles.ta.gov.lv> **2024. gada 8. maijā plkst. 13:00** un noslēdzas **2024. gada 7. jūnijā plkst. 13:00**.
3. Izsolei autorizētie dalībnieki drīkst izdarīt solījumus visā izsoles norises laikā.
4. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
5. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbdienas pulksten 13:00.
6. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums.
7. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
8. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā pēc izsoles.
9. Izsoles dalībniekiem, kuri piedalījušies izsolē, bet nav nosolījuši izsoles Objektu, septiņu dienu laikā tiek atmaksāts izsoles nodrošinājums, izņemot juridisku personu, kura nosolījusi visaugstāko cenu, bet kurai konstatēti šo noteikumu minētie nosacījumi, kā rezultātā tā zaudē iesniegto nodrošinājumu.
10. Ja juridiskajai personai, kura nosolījusi visaugstāko cenu, konstatēts nodokļu parāds, Objekts tiek piedāvāts pircējam, kurš nosolījis nākamo augstāko cenu.
11. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.

Izsoles rezultātu apstiprināšana un līguma noslēgšana

1. Izsoles organizētājs septiņu darba dienu laikā no izsoles noslēguma dienas izsniedz paziņojumu par pirkuma summu.
2. Izsoles dalībniekam, kurš nosolījis augstāko cenu, **1 (viena) mēneša** laikā pēc paziņojuma saņemšanas jāpārskaita norādītajā kontā pirkuma summu, kas atbilst starpībai starp augstāko nosolīto cenu un iemaksāto nodrošinājumu vai nomaksas gadījumā, **2 (divu) nedēļu laikā** pēc paziņojuma saņemšanas, ieskaitot iemaksāto nodrošinājumu, iemaksā 25% no nosolītās cenas. Pēc maksājumu veikšanas maksājumu apliecinošie dokumenti iesniedzami Kuldīgas novada pašvaldības Nekustamo īpašumu nodaļā, Pilsētas laukums 2, Kuldīgā, Kuldīgas novadā, vai nosūtāmi elektroniski uz e-pasta adresi: *martins.gutmanis@kuldigasnovads.lv.*
3. Ja īpašumu nosolījušais izsoles dalībnieks šo noteikumu 40. punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto īpašumu. Izsoles nodrošinājums attiecīgajam dalībniekam netiek atmaksāts.
4. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības divu nedēļu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu.
5. Ja 42. punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu. Lēmumu par atkārtotu izsoli vai atsavināšanas procesa pārtraukšanu pieņem Kuldīgas novada dome.
6. Pirkuma līgumu pircējs paraksta 30 (trīsdesmit) dienu laikā pēc izsoles rezultātu apstiprināšanas Kuldīgas novada domē.
7. Pirkuma līguma projekts tiek apstiprināts kopā ar šiem noteikumiem.
8. Pirkuma līgumu pašvaldības vārdā paraksta Kuldīgas novada domes priekšsēdētāja vai viņas prombūtnē – Kuldīgas novada domes priekšsēdētāja vietnieks.

Nenotikušās izsoles

1. Izsoles komisija pieņem lēmumu par izsoles atzīšanu par nenotikušu:
   * Ja uz izsoli nav autorizēts neviens izsoles dalībnieks;
   * Ja izsole bijusi izziņota, pārkāpjot šos noteikumus vai Publiskas personas mantas atsavināšanas likumu;
   * ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
   * ja neviens izsoles dalībnieks nav pārsolījis izsoles sākumcenu;
   * ja vienīgais izsoles dalībnieks, kurš nosolījis izsolāmo īpašumu, nav parakstījis izsolāmā īpašuma pirkuma līgumu;
   * ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā;
   * ja izsolāmo mantu nopirkusi persona, kurai nav bijušas tiesības piedalīties izsolē.

Izsoles rezultātu apstrīdēšana

1. Sūdzības par izsoles rīkotāja darbībām var iesniegt Kuldīgas novada domei 7 (septiņu) dienu laikā pēc izsoles rezultātu apstiprināšanas.

CITI NOTEIKUMI

1. Kuldīgas novada pašvaldība, apstrādājot izsoles procesā iegūtos fizisko personu datus, ievēro Eiropas Parlamenta un Padomes 2016. gada 27. aprīļa Regulā 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) un nacionālajos normatīvajos aktos par personas datu apstrādi noteiktās prasības.
2. Izsoles dalībnieku personas datu apstrādes tiesiskais pamats ir Vispārīgās datu aizsardzības regulas 6. panta pirmās daļas c) punkts: apstrāde ir vajadzīga, lai izpildītu uz pārzini attiecināmu juridisku pienākumu, kas, organizējot mantas atsavināšanu, pārdodot mantu izsolē, izriet no Publiskas personas mantas atsavināšanas likumā noteiktajām prasībām.

***Pielikumā:*** *Pirkuma līguma projekti.*

Izsoļu komisijas priekšsēdētāja (paraksts)\* Iveta Zvirbule

*\** DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU